**LĒMUMS**

Liepājā

|  |  |  |
| --- | --- | --- |
| 2024. gada 13. jūnijā |  Nr.253/6(prot. Nr.6, 11.§) |  |

Par projektu "Ilgtspējīgas un ekoloģiskas

vides attīstība Šauļu pilsētas un Liepājas

valstspilsētas apkaimēs" (GREEN)

Pamatojoties uz Pašvaldību likuma 4. panta pirmās daļas 2. punktu, Liepājas valstspilsētas un Dienvidkurzemes novada attīstības programmas 2022.-2027. gadam Liepājas valstspilsētas rīcības un investīciju plānā definēto rīcības virziena RV1: "Dzīves vide un daba" uzdevuma 1.6. "Attīstīt drošu, ilgtspējīgu un kvalitatīvu ārtelpu" darbību D\_1.6.3. "Turpināt īstenot un pilnveidot apstādījumu koncepciju, papildus izstrādājot vadlīnijas (prasības) apstādījumu ierīkošanai dažādās pilsētas teritorijās", un izskatot Liepājas valstspilsētas pašvaldības domes pastāvīgās Attīstības komitejas 2024. gada 6. jūnija lēmumu (sēdes protokols Nr.6) un pastāvīgās Finanšu komitejas 2024. gada 6. jūnija lēmumu (sēdes protokols Nr.6), Liepājas valstspilsētas pašvaldības dome **nolemj:**

1. Atbalstīt Liepājas Centrālās administrācijas dalību Interreg VI-A Latvijas – Lietuvas pārrobežu programmas 2021.-2027. gadam projektā "Ilgtspējīgas un ekoloģiskas vides attīstība Šauļu pilsētas un Liepājas valstspilsētas apkaimēs" (GREEN) (turpmāk – Projekts).

2. Apstiprināt Projekta kopējās attiecināmās izmaksas 201 281,25 EUR (divi simti viens tūkstotis divi simti astoņdesmit viens *euro* un 25 centi), no kurām:

2.1. Eiropas Reģionālās attīstības fonda finansējums 80% jeb 161 025,00 EUR (viens simts sešdesmit viens tūkstotis divdesmit pieci *euro*);

2.2. Liepājas valstspilsētas pašvaldības finansējums 20% jeb 40 256,25 EUR (četrdesmit tūkstoši divi simti piecdesmit seši *euro* un 25 centi).

3. Nodrošināt projekta īstenošanai nepieciešamo Liepājas valstspilsētas pašvaldības līdzfinansējumu Projekta attiecināmo izmaksu segšanai 40 256,25 EUR (četrdesmit tūkstoši divi simti piecdesmit seši *euro* un 25 centi) apmērā:

3.1. 2025. gadā – 24 256,25 EUR;

3.2. 2026. gadā – 16 000,00 EUR.

4. Nodrošināt projekta īstenošanai nepieciešamo Liepājas valstspilsētas pašvaldības priekšfinansējumu Projekta attiecināmo izmaksu segšanai 135 000,00 EUR (viens simts trīsdesmit pieci tūkstoši *euro*), apmērā:

4.1. 2025. gadā – 120 000,00 EUR;

4.2. 2026. gadā – 15 000,00 EUR.

5. Liepājas Centrālās administrācijas Finanšu pārvaldei plānot Projektam nepieciešamo finansējumu Liepājas valstspilsētas pašvaldības budžetā, nepieciešamības gadījumā piesaistot kredīta resursus.

6. Noteikt, ka Projekta īstenošanai nepieciešamais Liepājas valstspilsētas pašvaldības līdzfinansējums un priekšfinansējums var tikt precizēts pēc projekta apstiprināšanas un publiskā iepirkuma rezultātiem.

7. Pilnvarot Liepājas valstspilsētas pašvaldības izpilddirektoru parakstīt visu ar Projektu saistīto dokumentāciju, tai skaitā Projekta partnera apliecinājumu, Projekta īstenošanas līgumu, partnerības līgumu, līgumu par valsts budžeta līdzfinansējuma piešķiršanu, atskaites un citu dokumentāciju.

8. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Domes priekšsēdētājam, Izpilddirektora birojam, Sabiedrisko attiecību un mārketinga daļai, Attīstības pārvaldei, Finanšu pārvaldei, Vides, veselības un sabiedrības līdzdalības daļai |